**Opis predmetu zákazky:**

1. **Nákup cestných meradiel priemernej rýchlosti v počte 12 ks a poskytovanie súvisiacich služieb.**
* predmetom zákazky je zabezpečenie nákupu cestných meradiel priemernej rýchlosti podľa špecifikácie uvedenej v Tabuľke č. 1 - Požadovaná technická špecifikácia, parametre a funkcionality.
* všetky technické parametre/funkcionality, resp. vlastnosti požadovaného predmetu zákazky uvedené v Tabuľke č.1 predstavujú minimálne požiadavky, ktoré musia byť splnené vo vlastnom návrhu plnenia uchádzača.

**Tabuľka č. 1 - Požadovaná technická špecifikácia, parametre a funkcionality.**

|  |  |  |  |
| --- | --- | --- | --- |
| **p.č.** | **požiadavka na predmet zákazky/parameter** | **požadovaná hodnota parametra** | **skutočná hodnota parametra ponúkaného riešenia** *(ak nie je uvedené inak uchádzač uvedie slovo "áno" ak ponúkané parameter spĺňa)* |
| 1 | Predpokladaný obstarávaný počet meračov | 12 | *do tejto bunky uchádzač doplní výrobcu, model* |
| 2 | Rozsah dĺžky rýchlosti 10 km/h až 250 km/h | požaduje sa |   |
| 3 | Rozsah dĺžky meracieho úseku 50 m až 99 999 m | požaduje sa |   |
|   | **Maximálna povolená chyba merania pri rýchlosti** |
| 4 | do 100 km/h ± 5 km/h | požaduje sa |   |
| 5 | nad 100 km/h ± 5 % z nameranej hodnoty | požaduje sa |   |
| 6 | Spôsob merania pred alebo za meraným vozidlom | požaduje sa |   |
| 7 | Rozsah prevádzkových teplôt -10 °C do +50 °C | požaduje sa |   |
| 8 | Prevádzkové napätie nominálne 12 V DC 10 % | požaduje sa |   |
| 9 | Počet impulzov zo snímača rýchlosti 1 000 až 60 000 imp/km | požaduje sa |   |
| 10 | Napájacie napätie 12 V | požaduje sa |   |
| 11 | Rozsah pracovných teplôt -10 °C do +50 °C | požaduje sa |   |
| 12 | Rozsah skladovacích teplôt -25 °C do +70 °C | požaduje sa  |   |
| **Spôsob merania** |
| 13 | Vyhodnotenie priemernej rýchlosti z hodnôt prejdeného úseku dráhy, hodnota odvodená z počtu impulzov a vloženej konštanty w, a časového intervalu daného od začiatku po koniec merania na úseku dráhy. Rozlíšenie smeru jazdy je dané podľa prepnutia snímacej kamery indikované v obraze. | požaduje sa  |   |
| **Identifikačné údaje o meraní zobrazené v obrazovom dokumente** |
| 14 | informácia o miestnom čase a dátume | požaduje sa  |   |
| 15 | informácia o mieste merania | požaduje sa |   |
| 16 | jednoznačné identifikačné prvky meraného vozidla | požaduje sa |   |
| 17 | nameraná hodnota rýchlosti meraného vozidla a jednotka rýchlosti | požaduje sa |   |
| 18 | jednoznačná identifikácia použitého rýchlomera | požaduje sa |   |
| 19 | identifikácia softvéru rýchlomera | požaduje sa |   |
| 20 | nastavený limit rýchlosti | požaduje sa |   |
| 21 | informácia, ktorá je podľa technickej dokumentácie výrobcu rýchlomera potrebná na priradenie nameranej hodnoty rýchlosti meranému vozidlu | požaduje sa |   |
| 22 | informácia o smere jazdy meraného vozidla, ak rýchlomer umožňuje meranie rýchlosti vozidiel v obidvoch smeroch | požaduje sa |   |
| 23 | rýchlosť meracieho vozidla a jednotka rýchlosti, ak ide o mobilný rýchlomer | požaduje sa |   |
| 24 | informácia o čase začiatku merania rýchlosti a čase konca merania rýchlosti, ak je záznam vo forme videosekvencie a tieto informácie sú potrebné na jednoznačné priradenie nameranej hodnoty rýchlosti meranému vozidlu | požaduje sa |   |
| **Možnosť pripojenia ďalších zariadení bez nutnosti úprav jednotky** |
| 25 | prijímač GPS | požaduje sa |   |
| 26 | až 3 ďalšie externé kamery ľubovoľného typu | požaduje sa |  |
| 27 | ďalšie externé tlačidlá na spustenie nahrávania a merania (napr. vedľa volantu) | požaduje sa |   |
| 28 | externý monitor | požaduje sa |   |
| 29 | ďalší displej meraných rýchlostí | požaduje sa |  |
| 30 | možnosť zobrazenia merania na infotainmente vozidla | požaduje sa |   |
| **Farebná digitálna kamera s vysokou citlivosťou a s infračerveným filtrom** |
| 27 | rozlíšenie nahrávania 720 x 288 (720 x 576 prekladané) | požaduje sa  |   |
| 28 | pracovná teplota od -10 °C do +50 °C | požaduje sa  |   |
| 29 | teplota skladovania -25 °C do +70 °C | požaduje sa  |   |
| **Požiadavky na prevádzku videoradaru** |
| 30 | merač priemernej úsekovej rýchlosti sa musí vyznačovať tým, že nebude identifikovateľný žiadnymi antiradarovými systémami | požaduje sa |   |
| 31 | systém musí umožňovať prehratie záznamu priestupku priestupcovi priamo na mieste priestupku bez prerušenia kontinuálneho záznamu | požaduje sa |   |
| 32 | systém musí realizovať redundantné záznamy priestupkov (v prípade poškodenia primárne zaznamenaných dát sa dáta prečítajú zo záložných záznamov) | požaduje sa |   |
| 33 | musí byť vhodný pre monitorovanie a dohľad nad bezpečnosťou cestnej premávky v dynamike jazdy na diaľničných úsekoch, ako aj na cestách prvej triedy | požaduje sa |   |
| 34 | výsledok merania a záznam priestupku musí byť protokolárne zaznamenaný a bude podkladom k udeleniu sankcie priestupcovi | požaduje sa |   |
| **Požiadavky na overenie a kontrolu kvality dodávky** |
| 35 | dokumentácia preukazujúca platnosť schválenia typu určeného meradla pre používanie v SR a to: platný Certifikát typu meradla vydaný Slovenským metrologickým ústavom (SMÚ) v zmysle zákona č. 157/2018 Z.z. o metrológii | požaduje sa - predloží úspešný uchádzač v rámci súčinnosti podľa bodu 25.2 súťažných podkladov |   |
| 36 | dokumentácia preukazujúca prvotné overenie určeného meradla v zmysle zákona č. 157/2018 Z.z. o metrológii | požaduje sa - predloží predávajúci pri dodaní tovaru |   |
| 37 | dokumentácia preukazujúca registráciu dodávateľa v zmysle § 42 zákona č. 157/2018 Z.z. o metrológii | požaduje sa - predloží úspešný uchádzač v rámci súčinnosti podľa bodu 25.2 súťažných podkladov |   |
| 38 | súčasťou cestného meradla priemernej rýchlosti musí byť technická dokumentácia, obsahujúca najmä overovací list (prvotné overenie vydané SMÚ, technický popis, montážny predpis, návod na obsluhu a použitie prístroja a programové vybavenie pre vyhodnotenie a archiváciu dokumentácie) | požaduje sa  |   |
| 39 | dokumentácia a programové vybavenie musí byť vyhotovené v slovenskom jazyku | požaduje sa  |   |
| **Školenie obsluhy** |
| 40 | ku každému nakupovanému zariadeniu dodávateľ vyškolí minimálne dvoch určených príslušníkov Policajného zboru, vrátane vydania certifikátu pre vykonávanie obsluhy a používania dodávaných radarových rýchlomerov | požaduje sa  |   |
| 41 | dodávateľ v rámci jednej dodávky zariadení zaškolí minimálne troch akreditovaných školiteľov zo stredných odberných škôl Policajného zboru Slovenskej republiky, vrátane vydania certifikátu pre vykonávanie školení obsluhy a používania dodávaných radarových zariadení na meranie rýchlosti | požaduje sa  |   |
| **Kvalita tovaru, záruka** |
| 42 | cestné meradlo priemernej rýchlosti musí byť certifikované ako určené meradlo | požaduje sa |   |
| 43 | dodávaný tovar musí byť nový, prvotriednej kvality, vyrobený v systéme kvality STN EN ISO 9001:2009 | požaduje sa |   |
| 44 | záruka na dodaný tovar je 24 mesiacov. Záruka na akumulátory je 6 mesiacov. | požaduje sa  |   |
| **Záručný a pozáručný autorizovaný servis** |
| 45 | záručný autorizovaný servis musí byť poskytnutý počas 24 mesiacov mimo akumulátorov | požaduje sa |   |
| 46 | reakcia na nahlásenie záručnej reklamácie do 24 hodín od nahlásenia poruchy a oprava do 5 dní | požaduje sa |   |
| 47 | v prípade záručnej opravy dlhšej ako 5 dní sa požaduje náhradné plnenie zapožičaním cestného merača priemernej rýchlosti počas doby opravy | požaduje sa |   |

1. **Vykonávanie záručného 24 mesačného servisu s poskytovaním služieb**
* **vykonávanie súvisiacich služieb** pozostáva z poskytovanie 24 mesačného **autorizovaného záručného** servisu, realizáciu opráv, vrátane poskytnutia potrebných originálnych náhradných dielov a vykonávania profylaktiky a nastavenia pred overením v časovej perióde jedenkrát za každých 12 po sebe nasledujúcich mesiacov v rozsahu stanovenom výrobcom dotknutého merača rýchlosti.
* v rámci záručného servisu požadujeme v prípade vady tovaru zabezpečiť nástup servisného technika do 24 hodín od uplatnenia reklamácie a odstrániť vadu najneskôr v lehote 5 dní odo dňa uplatnenia reklamácie. V prípade nemožnosti odstrániť vadu do 5 dní sa predávajúci zaväzuje bezodplatne poskytnúť kupujúcemu počas doby odstraňovania vady plnohodnotnú náhradu.
* pravidelnú profylaktiku a nastavenie pred následným overením, najneskôr do 2 pracovných dní od doručenia k dodávateľovi.
1. **Súčasťou ceny predmetu zákazky budú nasledujúce služby spojené s dodaním tovaru:**
* doprava do miesta dodania: Ministerstvo vnútra SR, Košická 47, 812 72 Bratislava
* **montáž cestných meračov rýchlosti do motorových vozidiel vrátane inštalácie softvéru a spustenie zariadení na mieste plnenia, ako aj overenie a preukázanie plnej funkčnosti dodaného riešenia v plnom rozsahu**
* uvedenie zariadení do prevádzky, inštalácia aktuálnych firmware výrobcu zariadení
* odovzdanie technickej dokumentácie a záručných listov
* bezplatné zaškolenie zamestnancov verejného obstarávateľa na obsluhu, rutinnú prevádzku a údržbu zariadení resp. dodaného riešenia
* poskytovanie záručného servisu
1. **Požiadavky na predmet zákazky**
* Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:
* **Prílohu č. 1 Opis predmetu zákazky, pričom je povinný v Tabuľke č. 1 - Požadovaná technická špecifikácia, parametre a funkcionality, vyplniť vlastný návrh plnenia.**
1. Verejný obstarávateľ z hľadiska opisu predmetu zákazky uvádza v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov technické požiadavky, ktoré sa v niektorých prípadoch odvolávajú na konkrétneho výrobcu, výrobný postup, značku, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby. V prípade, že by záujemca/uchádzač sa cítil dotknutý vo svojich právach, t.j., že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.